Diari Oficial de la Generalitat Valenciana


Sumari del DOGV 8981, del 22-12-2020 (2020/11020)

Sol·licitud d'ofertes per a arrendament per contractació directa d'una nau comercial per a ubicar-hi les àrees d'impremta, manipulació, gestió documental i oficines del Centre Especial d'Ocupació d'IVASS.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8981

Data del DOGV
:   22-12-2020

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2020/11717


Data del document
:   17-12-2020

Organisme emissor
:   Institut Valencià d'Atenció Social i Sanitaria

Tipus de document
:   Anunci

Descriptors 

:   * contracte administratiu

Sol·licitud d'ofertes per a arrendament per contractació directa d'una nau comercial per a ubicar-hi les àrees d'impremta, manipulació, gestió documental i oficines del Centre Especial d'Ocupació d'IVASS. [2020/11888]  
L'Institut Valencià d'Atenció Social i Sanitària està interessat a arrendar, de conformitat amb el que disposa la Llei 14/2003, de 10 d'abril, de patrimoni de la Generalitat, una nau comercial per ubicar les àrees d'impremta, manipulació, gestió documental i oficines del Centre Especial d'Ocupació d'IVASS.  
  
1. Requisits de l'immoble  
- Nau comercial amb una superfície superior a 1.600 m², distribuïts en dues plantes i amb un pati exterior tancat superior a 700 m² habilitat amb zones d'aparcament.  
- Zona de càrrega i descàrrega de mercaderies que possibilite l'accés de camions de cinc eixos.  
- Zona de recepció, atenció al públic i espera a l'entrada de la nau comercial.  
- Ascensor, de 450 kg, amb capacitat per a sis persones.  
- Zona d'oficines acotada i diferenciada a la primera planta amb dos despatxos independents i espai per a altres cinc llocs de treball i amb finestres que possibiliten l'entrada de llum natural i la ventilació.  
- Zona de treball acotada i diferenciada en primera planta amb capacitat per a, almenys, quinze llocs de treball i amb finestres que possibiliten l'entrada de llum natural i la ventilació.  
- Preses d'endoll i telèfons tant en oficines com a la zona de recepció i a la zona de treball acotada i diferenciada de la primera planta.  
  
- Sala de reunions amb capacitat per a, almenys, huit persones.  
- Banys masculins i femenins independents tant en la primera planta com a la planta baixa, i un dels existents a la planta baixa ha d'estar adaptat per a ser usat per persones amb mobilitat reduïda.  
- Dutxa independent dels banys existents a la planta baixa, amb lavabo.  
- Quart de neteja amb presa d'aigua.  
- Quart de manteniment amb espai per a guardar-hi xicotetes eines.  
  
- Enllumenat en planta baixa i planta primera de la nau comercial.  
- Aire condicionat fred/calor a les oficines.  
- Quadre elèctric general de distribució i un quadre secundari a la primera planta.  
- Porta seccional motoritzada amb cèl·lula fotoelèctrica.  
- Façana principal amb aparador que possibilite l'entrada de llum natural.  
- Intèrfon en zona de recepció i oficines a la primera planta.  
- Claraboies a la primera planta que possibiliten l'entrada de llum natural.  
- Aïllament tèrmic a la coberta.  
- Alçada mínima de 9,75 m.  
- Instal·lació de sistema contra incendis amb central de detecció, alarma, boques d'incendi BIE 25 mm, completament equipades (almenys tres) i extintors.  
- La ubicació i l'accessibilitat de la localització de la nau té una gran importància, principalment per a treballadors i treballadores amb diversitat funcional; és necessària l'existència propera de línies de transport públic entre els nuclis urbans i la nau llogada, i no pot haver-hi una distància a peu superior d'1,7 km entre aquesta i l'estació de metro més propera.  
Atesa la seua situació estratègica, la bona connexió de comunicacions, la proximitat a la ciutat de València i el coneixement i l'adaptació a l'espai que després de més de nou anys d'ubicació a la zona ha generat en els treballadors i les treballadores amb diversitat funcional del CEE IVASS, es planteja que la nau comercial se situe a les àrees empresarials de la localitat de Paterna pròximes a l'estació de metro de Font del Gerro.  
- Oferta econòmica: a l'efecte de valorar les propostes presentades, s'adjuntarà una oferta econòmica amb IVA i sense, i actualitzacions de la renda oferida.  
- Període de carència: en la valoració de les ofertes es tindrà en compte el període de carència oferit pels titulars dels locals.  
  
2. Informació i contacte  
- Dependència: Àrea de Contractacions i Afers Generals dels Serveis Centrals d'IVASS.  
- Domicili: Amadeu de Savoia, 2. CP 46714. València  
- Telèfon: 959 912 474  
€ Correu electrònic: contratacion\_sxppr@kcs.jz  
  
3. Termini per a realitzar propostes  
Deu dies hàbils a comptar des de l'endemà de la publicació d'aquest anunci en el Diari Oficial de la Generalitat Valenciana.  
  
4. Lloc de presentació  
Les ofertes s'adreçaran a l'Àrea de Contractacions dels Serveis Centrals d'IVASS, al correu electrònic contratacion\_ivraj@pan.zm, així com a través de qualsevol de les formes previstes en l'article 16.4 de la Llei 39/2015, d'1 d'octubre, de procediment administratiu comú de les administracions públiques.  
  
València, 14 de desembre de 2020.- La directora general de l'Institut Valencià d'Atenció Social i Sanitària: Noelia Martí Beltrán.